Ostud: Mauritiuselt on kaasa osta paljutki: Mauritiuse-teemalisi pildiraame ja tasse-taldrikuid, tuhatoose, külmkapimagneteid, pudeliavajaid ja T-särke ja kõikvõimalikke muid tavapäraseid suveniire. Kaunid ja omapärased on naturaalsed ehted ja muidugi kohalik käsitöö (värvilised ostukotid, päikesekübarad, laua peale panemiseks mõeldud punutud taldriku- ja joogiklaasialused, seinakaunistused ja kudumid). Põnevad on mudelid vanadest laevadest ning vintage lennukitest. Toidunautlejad ei saa aga üle ega ümber saarel kasvatatavatest vürtsidest ja ürtidest. Kuulus on ka Mauritiuse tee ja kohalik rumm, mida on saada näiteks kohvi- ja vaniljemaitselisena.